text: SMS dig til en parkeringsbillet
  03 august 2010 kl. 11.46
  DSB forsøger nu at lokke bilisterne ud på skinnerne ved at tilbyde  parkeringsbilletter - via sms. Køberne er bilister, der har en togbillet, de har købt på nettet, skriver dr.dk.
  På stationen i Vejle er det fra denne uge muligt at sms?e sig til sådan en parkeringsbillet.
  - Det skal nemlig ikke være dyre parkeringsafgifter, der afholder bilisterne fra at hoppe på toget, siger Anne Hermansen, der er strækningsleder ved DSB.
  
  Billet til en femmer
  Hun håber, at sms-parkeringsbilletten gør det nemmere og hurtigere for bilisterne at hoppe på toget.
  - Vi ved, at bilen er en udfordring for os. Derfor forsøger vi alt, hvad vi kan, for at finde på gode løsninger, siger Anne Hermansen.
  En sms-parkeringsbillet koster 5 kroner.
  